P.S. Just lugesin The Suni kodukalt kurba uudist, et suri Briti näitlejatar Natasha Richardson, veelgi  kuulsama näitleja Liam Neesoni naine, "Nip/Tucki" staari Joely Richardsoni õde ja vanema põlvkonna filmistaari Vanessa Redgrave`i tütar. Elu on ikka jube habras, tõestab see juhtum - pärast (pildi järgi otsustades) üsna laugel suusanõlval kukkumist tõusnud ta ise püsti, heitnud teise suusatajaga nalja, et peab vist rohkem harjutama, kõndinud omal jalal hotellituppa. Aga siis kurtnud peavalu ja kaotanud teadvuse. Haiglas selgus - ajuturse. Veel kirjutatakse The Sunis perekonnaneedusest - enne Liamit eelmisest  mehest lahutades kuulis Natasha, et ei saa kunagi õnnelikuks, tema ja Liami liit olevat neetud. Ja üheksa aasta eest oleks omakorda Liam autoõnnetuses peaaegu surma saanud... Koledad lood seal brittide juures, ei anta mahti eelmisest hingegi tõmmata, kui uus tragöödia juba uksele koputab.